CELEX: C2005/217/110
Language: da
Date: 2005-09-03 00:00:00
Title: Sag T-262/05: Sag anlagt den 18. juli 2005 af The Procter & Gamble Company mod Kontoret for Harmonisering i det Indre Marked (Varemærker og Design)

3.9.2005   
            
            
               DA
            
            
               Den Europæiske Unions Tidende
            
            
               C 217/53
            
         Sag anlagt den 18. juli 2005 af The Procter & Gamble Company mod Kontoret for Harmonisering i det Indre Marked (Varemærker og Design)
   (Sag T-262/05)
   (2005/C 217/110)
   Processprog: engelsk
   Ved De Europæiske Fællesskabers Ret i Første Instans er der den 18. juli 2005 anlagt sag mod Kontoret for Harmonisering i det Indre Marked (Varemærker og Design) af The Procter & Gamble Company, Cincinnati, Ohio (USA), ved lawyer G. Kuipers, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Afgørelse truffet den 1. juni 2005 af Første Appelkammer ved Harmoniseringskontoret (sag R 1184/2004-1) annulleres, for så vidt som det heri fastslås, at varemærket ikke opfylder betingelserne i artikel 7, stk. 1, litra b), i forordning nr. 40/94.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               EF-varemærket, der søges registreret:
            
            
               Tredimensionalt varemærke bestående af en firkantet hvid tablet med et grønt mønster af en blomst med seks kronblade for varer i klasse 3. (Vaske- og blegemidler og andre midler til vask og rensning af tøj; præparater til vask, rensning og pleje af tallerkner; sæbe; …) — ansøgning nr. 1 683 168.
            
         
               Undersøgerens afgørelse:
            
            
               Ansøgningen afslås.
            
         
               Appelkammerets afgørelse:
            
            
               Klagen afvises.
            
         
               Søgsmålsgrunde:
            
            
               Tilsidesættelse af artikel 7, stk. 1, litra b), i Rådets forordning (EF) nr. 40/94.